Copila a fost lovită în plin de un șofer de 55 de ani pe Drumul Național 14. În urma impactului, fetița a fost puternic lovită la cap și transportată în stare gravă la spital. Acum, numai o minune ar putea-o salva pe copilă. Polițiștii fac cercetări pentru a stabili circumstanțele în care s-a produs acest accident.
Pe DN 14, la kilometrul 15, localitatea Slimnic, judeţul Sibiu, a avut loc un accident rutier în care o minoră a fost lovită de un autoturism, transmite Centrul Infotrafic din IGPR. Acesteia i-au fost aplicate manevre de resuscitare la faţa locului. Circulaţia rutieră a fost reluată, după o oră şi ceva, nefiind probleme privind valorile de trafic. Minora a fost transportată la spital, în stare comatoasă.